
COMMENTARIUM OFFICIALE 


ACTA PII PP. XI 


LITTERAE ENCYCLICAE 


AD RR. PP. DD. PATRIARCHAS, PRIMATES, ARCHIEPISCOPOS, EPISCOPOS, 
ALIOSQUE LOCORUM ORDINARIOS PACEM ET COMMUNIONEM CUM APO- 
STOLICA SEDE HABENTES: DE VERA RELIGIONIS UNITATE FOVENDA. 


PIUS PP. XI 


VENERABILES FRATRES 
SALUTEM ET APOSTOLICAM BENEDICTIONEM 


Mortalium animos nunquam fortasse alias tanta incessit cupi- 
ditas fraternae illius, qua - ob unam eandemque originem ac 
naturam — inter nos obstringimur copulamurque, necessitudinis 
cum confirmandae tum ad commune humanae societatis bonum 
transferendae, quantam per nostra haec tempora incessisse vide- 
mus. Cum enim nationes pacis muneribus nondum plene fruantur, 
quin immo vetera alicubi et nova discidia in seditiones inque civi- 
les conflictiones erumpant; controversias autem sane plurimas, 
quae ad tranquillitatem prosperitatemque populorum pertinent, 
dirimi nequaquam liceat, nisi concors eorum actio atque opera 
intercedat, qui Civitatibus praesunt earumque negotia gerunt ac 
provehunt; facile intellegitur —eo magis quod de generis humani 
unitate iam nulli dissentiunt — quare cupiant plerique, ut, universa 
eiusmodi germanitate instinctae, cotidie arctius variae inter se 
gentes cohaereant. 

Rem haud dissimilem in iis, quae invectam a Christo Domino 
Novae Legis ordinationem respiciunt, efficere quidam conten- 
dunt. Quod enim pro comperto habeant, homines quovis reli- 
gionis sensu destitutos perraro inveniri, idcirco eam in spem in- 
gressi videntur, haud difficulter eventurum, ut populi, etsi de 
rebus divinis alii aliud tenent, in nonnullarum tamen professione 
doctrinarum, quasi in communi quodam spiritualis vitae funda- 
mento, fraterne consentiant. Qua de causa ab iis ipsis conventus, 
coetus, contiones, haud mediocri cum auditorum frequentia, haberi 
solent, et advocari illuc ad disceptandum promiscue omnes, cum 
ethnici omne genus, tum christifideles, tum etiam qui ab Christo 
infeliciter descivere vel qui divinae eius naturae ac legationi 
praefracte pertinaciterque repugnant. Eiusmodi sane molimenta 
probari nullo pacto catholicis possunt, quandoquidem falsa eorum 
opinione nituntur, qui censent, religiones quaslibet plus minus 
bonas ac laudabiles esse, utpote quae etsi non uno modo, aeque 
tamen aperiant ac significent nativum illum ingenitumque nobis 
sensum, quo erga Deum ferimur eiusque imperium obsequenter 
agnoscimus. Quam quidem opinionem qui habent, non modo ii 
errant ac falluntur, sed etiam, cum veram religionem, eius notio- 
nem depravando, repudient, tum ad naturalismum et atheismum, 
ut aiunt, gradatim deflectunt: unde manifesto consequitur, ut ab 
revelata divinitus religione omnino recedat quisquis talia sen- 
tientibus molientibusque adstipulatur. 

At fueata quadam recti specie nonnulli facilius decipiuntur 
cum de unitate agitur christianos inter omnes fovenda. Nonne — 
dictitari solet -aequum est, immo etiam cum officio consenta- 
neum, quotquot Christi nomen invocant, eos et a mutuis crimina- 
tionibus abstinere sese et mutua tandem aliquando caritate 
coniungi? Ecquis enim dicere audeat, ab se Christum amazri, nisi 
pro viribus optata ipsius perficienda curet, Patrem rogantis ut 
discipuli sui « unum » essent? ‘ Atque idem Christus discipulos 
suos nonne hac veluti nota insigniri ab ceterisque distingui voluit, 
ut scilicet inter se diligerent: «In hoe cognoscent omnes quia 

discipuli mei estis, si dilectionem habueritis ad invicem»?* Chri- 
stiani quidem universi — addunt — utinam « unum » essent: etenim 
ad propulsandam impietatis luem multo plus possent, quae, cum- 
latius in dies serpat ac pervagetur, enervare Evangelium parat. 
Haec aliaque id genus iactant atque inflant qui panchristiani 
vocantur; iidemque tantum abest ut pauci admodum rarique sint, 
ut, contra, in integros veluti ordines creverint, et in societates coi- 
verint late diffusas, quas plerumque, etsi alii alia imbuti de rebus 
fidei doctrina, acatholici homines moderantur. Inceptum interea 
istud tam actuose provehitur, ut multifariam sibi civium assensum 
conciliet, et ipsos complurium catholicorum animos spe capiat alli- 
ciatque talis efficiendae unionis quae cum Sanctae Matris Eccle- 
siae votis congruere videatur, cui profecto nihil antiquius quam 
ut devios ad gremium suum filios revocet ac reducat. Verum sub 
horum illecebris blandimentisque verborum error latet sane gravis- 
simus, quo catholicae fidei fundamenta penitus disiiciuntur. 
Conscientia igitur apostolici officii cum moneamur, ut domini- 
cum gregem perniciosis ne sinamus circumveniri fallaciis, vestram, 
Venerabiles Fratres, in cavendum eiusmodi malum diligentiam 
advocamus; confidimus enim, per scripta et verba cuiusque ve- 
strum posse facilius et ad populum pertingere et a populo intel- 
legi quae mox principia et rationes proposituri sumus, unde 
catholici accipiant quid sibi sentiendum agendumve cum res est 
de inceptis quae eo spectant, ut, quotquot christiani nuncu- 
pantur, ii omnes in unum corpus quoquo pacto coalescant. 


A Deo, universarum rerum Conditore, idcirco creati sumus ut 
eum cognosceremus eique serviremus; plenum igitur Auctor noster 
ius habet, ut sibi a nobis serviatur. Potuit quidem Deus regundo 
homini unam tantummodo praestituere naturae legem, quam sci- 
licet, creando, in eius animo insculpsit, eiusque ipsius legis ordi- 
naria deinceps providentia temperare incrementa; at vero praece- 
pta ferre maluit, quibus pareremus, et decursu aetatum, scilicet 
ab humani generis primordiis ad Christi Iesu adventum et prae- 


1 Toann., XIII, 35. 

dicationem, hominem ipsemet officia docuit, quae a natura rationis 
participe sibi Creatori deberentur: « Multifariam multisque modis 
olim Deus loquens patribus in prophetis, novissime diebus istis 
locutus est nobis in Filio ».‘ Liquet inde, veram religionem esse 
posse nullam praeter eam quae verbo Dei revelato nititur: quam 
quidem revelationem, fieri ab initio coeptam et sub Veteri Lege 
continuatam, Christus ipse Iesus sub Nova perfecit. Iamvero, si 
locutus est Deus — quem reapse locutum, historiae fide comproba- 
tur —, nemo non videt, hominis esse, Deo et revelanti absolute cre- 
dere et omnino obedire imperanti: utrumque autem ut nos, ad Dei 
gloriam nostramque salutem, recte ageremus, Unigenitus Dei Filius 
suam in terris Ecclesiam constituit. Porro qui se christianos profi- 
tentur, putamus eos facere non posse quin credant, Ecclesiam 
quandam, eandemque unam, ab Christo conditam esse; verum si 
quaeritur praeterea, qualem, Auctoris sui voluntate, eam esse opor- 
teat, iam non omnes consentiunt. Ex iis enim bene multi, exempli 
causa, negant, Ecclesiam Christi adspectabilem atque conspicuam 
esse oportere, eatenus saltem, quatenus unum apparere debeat 
fidelium corpus, in una eademque doctrina sub uno magisterio ae 
regimine concordium; at, contra, Ecclesiam adspectabilem seu 
visibilem intellegunt non aliud esse, nisi Foedus ex variis chri- 
stianorum communitatibus compositum, licet aliis aliae doctrinis, 
vel inter se pugnantibus, adhaereant. — Ecclesiam vero suam 
instituit Christus Dominus societatem perfectam, natura quidem 
externam obiectamque sensibus, quae humani generis reparandi 
opus, unius capitis ductu,* per vivae vocis magisterium*® perque 
sacramentorum, caelestis gratiae fontium, dispensationem,‘ in fu- 
turum tempus persequeretur; quamobrem et et domui 
et ovili’ et gregi* eam comparando similem affirmavit. Quae 


1 Hebr., I, 1 seq. 

2? Matru., XVI, 18 seq.; Luc., XXII, 32; Ioann., XXI, 15-17. 

Marc., XVI, 15. 

* Toann., III, 5; VI, 48-59; XX, 22 seq.: cf. Matru., XVIII, 18; ete. 
5 Matrn., XIII. 

Cf. Matru., XVI, 18. 

quidem Ecclesia, tam mirabiliter constituta, Conditore suo item- 
que Apostolis eius propagandae principibus morte sublatis, desi- 
nere atque exstingui profecto non poterat, utpote cui mandatum 
esset, ut universos homines, nullo temporum locorumque discri- 
mine, ad aeternam salutem perduceret: «euntes ergo docete 
omnes gentes ».' Cuius in perpetua perfunctione muneris num 
Eeclesiae aliquid virtutis efficaciaeque defuturum est, quando ei 
praesens perpetuo adest Christus ipsemet, sollemniter pollicitus: 
« Eece vobiscum sum omnibus diebus usque ad consummationem 
saeculi »? * Itaque fieri non potest quin Ecclesia Christi non modo 
et hodie et in omne tempus, sed etiam eadem prorsus exsistat, 
quae in aevo apostolico fuit, nisi dicere velimus — quod absit — 
Christum Dominum aut non suffecisse proposito, aut tum errasse 
cum asseveravit, portas inferi adversus eam nunquam fore prae- 
valituras. * 

Atque hoe loco aperienda occurrit ac tollenda falsa quaedam 
opinio, unde tota eiusmodi causa pendere videtur, itemque acatho- 
licorum actio et conspiratio proficisci ila multiplex, quae ad con- 
sociandas christianas ecclesias, ut diximus, pertinet. Scilicet huius 
auctores consilii Christum dicentem: « Ut omnes unum sint... 
Fiet unum ovile et unus pastor»* paene infinite afferre consueve- 
runt, ita tamen, ut significari per ea verba velint Christi Iesu 
votum et precem, quae adhuc effectu suo careant. Opinantur enim, 
fidei ac regiminis unitatem — quae verae et unius Ecclesiae Christi 
insigne est— nee fere unquam exstitisse antehac nec hodie exsistere; 
eandemque optari quidem posse et fortasse per communem volun- 
tatum inclinationem aliquando effici, sed commenticium quiddam 
interea habendam esse. Addunt, Ecclesiam per se, seu natura sua, 
in partes esse divisam, idest ex plurimis ecclesiis seu communita- 
tibus peculiaribus constare, quae, disiunetae adhuc, etsi nonnulla 
doctrinae capita habent communia, tamen in reliquis discrepant; 


1 Matru., XXVIII, 19. 

2 MattTH., XXVIII, 20. 

3 Matru., XVI, 18. 

iisdem sane iuribus frui singulas; Ecclesiam, ad summum, ab aetate 
apostolica ad priora usque Oecumenica Concilia unicam atque 
unam fuisse. Oportere igitur aiunt, controversiis vel vetustissimis 
sententiarumque varietatibus, quae christianum nomen ad hune 
diem distinent, praetermissis ac sepositis, de ceteris doctrinis com- 
munem aliquam credendi legem effici ac proponi, cuius quidem in 
professione fidei omnes non tam norint quam sentiant se fratres 
esse; multiplices autem ecclesias seu communitates, si universo 
quodam foedere coniunctae sint, ea iam condicione fore, ut solide 
fructuoseque impietatis progressionibus obsistere queant. Ista qui- 
dem, Venerabiles Fratres, communiter. Verumtamen sunt qui po- 
nant ac concedant, Protestantismum, quem vocant, quaedam fidei 
capita nonnullosque externi cultus ritus, sane gratos atque utiles, 
inconsulto nimis abiecisse, quos, contra, Ecclesia Romana adhuc 
retinet. Mox tamen subiiciunt, hance quoque ipsam perperam fe- 
cisse, quae priscam religionem corruperit, aliquibus doctrinis, 
Evangelio non tam alienis quam repugnantibus, additis ad cre- 
dendumque propositis; quas inter praecipuam illam numerant de 
iurisdictionis Primatu, qui Petro eiusque in Sede Romana succes- 
soribus adiudicatur. In quo quidem numero adsunt, quamquam 
non ita multi, qui Romano Pontifici aut primatum honoris 
aut iurisdictionem seu potestatem quandam indulgeant, quam 
nihilominus non a iure divino sed a fidelium consensu quodammodo 
proficisci arbitrantur; atque alii vel eo progrediuntur, ut con- 
ventibus illis suis, quos versicolores dixeris, ipsum Pontificem 
praesidere cupiant. Quodsi multos, ceteroqui, reperire acatho- 
licos licet fraternam in Christo Iesu communionem pleno ore 
praedicantes, at nullos profecto invenias, quorum in cogita- 
tionem cadat, ut Iesu Christi Vicario vel docenti vel gubernanti 
se subiiciant ac pareant. Interea affirmant, sese cum Ecclesia 
Romana, aequo tamen iure, idest pares cum pari libenter acturos: 
at agere si possent, non videtur dubitandum quin ea mente age- 
rent, ut per pactum conventum forte ineundum ab iis opinionibus 
recedere ne cogerentur, quae causa adhuc sunt, cur extra unicum 
Christi ovile vagentur atque errent. 

Quae cum ita se habeant, manifesto patet, nec eorum conven- 
tus Apostolicam Sedem ullo pacto participare posse, nec ullo pacto 
catholicis licere talibus inceptis vel suffragari vel operam dare 
suam; quod si facerent, falsae cuidam christianae religioni 
auctoritatem adiungerent, ab una Christi Ecclesia admodum 
alienae. Num Nos patiemur — quod prorsus iniquum foret — 
veritatem, eamque divinitus revelatam, in pactiones deduci? 
Etenim de veritate revelata tuenda in praesenti agitur. Siquidem 
ad omnes gentes evangelica fide imbuendas misit Christus Iesus 
in mundum universum Apostolos, quos, ne quid errarent, per 
Spiritum Sanctum doceri ante voluit omnem veritatem:* numne 
haec Apostolorum doctrina in Ecclesia, cui rector et custos Deus 
ipse adest, aut penitus defecit aut perturbata aliquando est? 
Quodsi Evangelium suum Redemptor noster non ad apostolica 
tantum tempora, sed ad futuras quoque aetates pertinere, signi- 
ficanter edixit, potuitne obiectum fidei tam obscurum incertumve 
procedente tempore fieri, ut opiniones vel inter se contrarias 
hodie oporteat tolerari? Hoc si verum esset, dicendum quoque 
foret, et Spiritus Paracliti in Apostolos illapsum et eiusdem 
Spiritus in Ecclesia permansionem perpetuam et ipsam Iesu 
Christi praedicationem abhinc pluribus saeculis efficaciam utili- 
tatemque omnem amisisse: quod sane affirmare, blasphemum 
est. Iamvero Unigenitus Dei Filius, cum legatis suis imperavit ut 
docerent omnes gentes, tum omnes homines hoc obstrinxit 
officio, ut iis rebus fidem adiungerent quae sibi a « testibus 
praeordinatis a Deo»* nuntiarentur, atque ita iussum sanxit: 
« Qui crediderit, et baptizatus fuerit, salvus erit; qui vero non 
crediderit, condemnabitur »;* sed utrumque Christi praeceptum, 
quod non impleri non potest, alterum scilicet docendi, alterum 
eredendi ad aeternae adeptionem salutis, ne intellegi quidem 
potest, nisi Ecclesia evangelicam doctrinam proponat integram 
ac perspicuam sitque in ea proponenda a quovis errandi periculo 

immunis. In quo de via ii quoque declinant, qui censent, de- 
positum quidem veritatis in terris exsistere, sed tam operoso 
labore, tam diuturnis studiis disceptationibusque illud quaeri 
oportere, ut ad inveniendum ac potiundum vix hominis vita 
sufficiat; quasi benignissimus Deus per prophetas et Unigeni- 
tum suum sit idcirco locutus, ut quae per hos revelasset, pauci 
tantummodo, iidemque aetate iam graves, perdiscerent, minime 
vero ut fidei morumque doctrinam praeciperet, qua homo per 
totum mortalis vitae curriculum regeretur. 

Videantur quidem panchristiani isti, qui ad consociandas eccle- 
sias intendunt animum, nobilissimum persequi consilium caritatis 
christianos inter omnes provehendae; at tamen qui fieri potest, ut 
in fidei detrimentum caritas vergat? Nemo sane ignorat, Ioannem 
ipsum, caritatis Apostolum, qui in evangelio suo Cordis Iesu Sa- 
cratissimi videtur secreta pandidisse perpetuoque memoriae suo- 
rum praeceptum novum « Diligite alterutrum » inculcare consueve- 
rat, omnino vetuisse ne quid cum iis haberetur commercii, qui 
Christi doctrinam non integram incorruptamque profiterentur: 
« Si quis venit ad vos et hanc doctrinam non affert, nolite recipere 
eum in domum, nec ave ei dixeritis ».‘ Quamobrem cum caritas 
fide integra ac sincera, quasi fundamento, innitatur, tum unitate. 
fidei, quasi praecipuo vinculo, discipulos Christi copulari opus est. 
Itaque fingere animo qui liceat christianum quoddam Foedus,. 
quod qui inierint, vel tum, cum de fidei obiecto agitur, suam quis- 
que cogitandi sentiendique rationem retineant, quamvis ea cete- 
rorum opinionibus repugnet? Et quo pacto, rogamus, unum 
idemque fidelium Foedus participent homines qui contrarias in 
sententias abeunt? ut, exempli causa, sacram Traditionem ge- 
nuinum esse divinae Revelationis fontem, qui affirmant et qui 
negant? ut qui ecclesiasticam hierarchiam, ex episcopis, presby- 
teris atque ministris constantem, censent divinitus constitutam, 
et qui asserunt pro rerum temporumque condicione pedetemptim 
inductam? qui in Sanctissima Eucharistia per mirabilem illam 
panis et vini conversionem, quae transsubstantiatio appellatur, 

praesentem reapse Christum adorant, et qui ibi corpus Christi tan- 
tummodo per fidem vel per signum ac virtutem Sacramenti adesse 
affirmant ; qui in ea ipsa sacrificii item ac sacramenti naturam agno- 
scunt, et qui eam dicunt nihil esse aliud quam Dominicae Coenae 
memoriam seu commemorationem? qui bonum atque utile esse 
credunt, Sanctos una cum Christo regnantes, in primis Deipa- 
ram Mariam, suppliciter invocari eorumque imaginibus venera- 
tionem impertiri, et qui contendunt eiusmodi cultum adhiberi 
non posse, utpote qui honori « unius mediatoris Dei et hominum » 
Tesu Christi ' adversetur? Qua quidem tanta opinionum discre- 
pantia nescimus quomodo ad unitatem Ecclesiae efficiendam 
muniatur via, quando ea nisi ex uno magisterio, ex una credendi 
lege unaque christianorum fide oriri non potest; at scimus pro- 
fecto, facile inde gradum fieri ad religionis neglegentiam seu ind#f- 
ferentismum et ad modernismum, ut aiunt, quo qui misere infecti 
sunt, tenent iidem, veritatem dogmaticam non esse absolutam sed 
relativam, idest variis temporum locorumque necessitatibus variis- 
que animorum inclinationibus congruentem, cum ea ipsa non 
immutabili revelatione contineatur, sed talis sit, quae homi- 
num vitae accommodetur. Praeterea, quod ad res credendas 
attinet, discrimine illo uti nequaquam licet quod inter capita 
fidei fundamentalia et non fundamentalia, quae vocant, induci 
placuit, quasi altera recipi ab omnibus debeant, libera, contra, 
fidelium assensioni permitti altera queant; supernaturalis enim 
virtus fidei causam formalem habet, Dei revelantis auctorita- 
tem, quae nullam distinctionem eiusmodi patitur. Quapropter 
quotquot vere sunt Christi, quam, exempli gratia, Augustae Tri- 
nitatis mysterio fidem praestant, eandem dogmati Deiparae sine 
labe originis Conceptae adhibent, pariterque Incarnationi Domi- 
nicae non aliam atque infallibili Romani Pontificis magisterio, 
eo quidem sensu quo ab Oecumenica Vaticana Synodo definitum 
est. Neque enim quod eiusmodi veritates alias aliis aetatibus, vel 
proxime superioribus, sollemni Ecclesia decreto sanxit ac defi- 
nivit, eaedem idcirco non aeque certae, non aeque credendae; 


1 Cf. I Tim., Il, 5. 

nonne Deus illas omnes revelavit? Etenim Ecclesiae magisterium 
— quod divino consilio in terris constitutum est ut revelatae doctri- 
nae cum incolumes ad perpetuitatem consisterent, tum ad cogni- 
tionem hominum facile tutoque traducerentur — quamquam per 
Romanum Pontificem et Episcopos cum eo communionem haben- 
tes cotidie exercetur, id tamen complectitur muneris, ut, si quando 
aut haereticorum erroribus atque oppugnationibus obsisti effica- 
cius aut clarius subtiliusque explicata sacrae doctrinae capita in 
fidelium mentibus imprimi oporteat, ad aliquid tum sollemnibus 
ritibus decretisque definiendum opportune procedat. Quo qui- 
dem extraordinario magisterii usu nullum sane inventum induci- 
tur nec quidquam additur novi ad earum summam veritatum, 
quae in deposito Revelationis, Ecclesiae divinitus tradito, sal- 
tem implicite continentur, verum aut ea declarantur quae forte 
adhuc obscura compluribus videri possint aut ea tenenda de 
fide statuuntur quae a nonnullis ante in controversiam voca- 
bantur. 

Itaque, Venerabiles Fratres, planum est cur haec Apostolica 
Sedes numquam siverit suos acatholicorum interesse conventibus: 
christianorum enim coniunctionem haud aliter foveri licet, quam 
fovendo dissidentium ad unam veram Christi Ecclesiam reditu, 
quandoquidem olim ab ea infeliciter descivere. Ad unam veram 
Christi Ecclesiam, inquimus, omnibus sane conspicuam et talem, 
Auctoris sui voluntate, perpetuo mansuram, qualem ipsemet ad 
communem salutem instituit. Neque enim mystica Christi Sponsa, 
saeculorum decursu, contaminata est unquam, nec contaminari 
aliquando potest, teste Cypriano: « Adulterari non potest Sponsa 
Christi: incorrupta est et pudica. Unam domum novit, unius 
cubiculi sanctitatem casto pudore custodit »‘ Et sanctus idem 
Martyr iure meritoque mirabatur vehementer, quod credere 
quispiam posset « hanc unitatem de divina firmitate venientem, 
sacramentis caelestibus cohaerentem, scindi in ecclesia posse et 
voluntatum collidentium divortio separari».* Cum enim corpus 


1 De cath. Heclesiae unitate, 6. 
2 Ibidem. 

Christi mysticum, scilicet Ecclesia, unum sit,‘ compactum et con- 
nexum,* corporis eius physici instar, inepte stulteque dixeris 
mysticum corpus ex membris disiunctis dissipatisque constare 
posse: quisquis igitur cum eo non copulatur, nec eius est membrum 
nec cum capite Christo cohaeret. * 

Iamvero in hac una Christi Ecclesia nemo est, perseverat 
nemo, nisi Petri, legitimorumque eius successorum, auctoritatem 
potestatemque obediendo agnoscat atque accipiat. Episcopo qui- 
dem Romano, summo animarum Pastori, nonne maiores pa- 
ruerunt eorum, qui Photii novatorumque erroribus implicantur? 
Recesserunt heu filii a paterna domo, quae non idcirco concidit 
ac periit, perpetuo ut erat Dei fulta praesidio; ad communem igi- 
tur Patrem revertantur, qui, iniurias Apostolicae Sedi ante inu- 
stas oblitus, eos amantissime accepturus est. Nam si, quemadmo- 
dum dictitant, consociari Nobiscum et cum nostris cupiunt, cur 
non ad Ecclesiam adire properent, « matrem universorum Christi 
fidelium et magistram? ».* Lactantium iidem audiant clamitan- 
tem: «Sola... catholica Ecclesia est quae verum cultum retinet. 
Hic est fons veritatis, hoc domicilium Fidei, hoc templum Dei: 
quo si quis non intraverit vel a quo si quis exierit, a spe vitae 
ac salutis alienus est. Neminem sibi oportet pertinaci concerta- 
tione blandiri. Agitur enim de vita et salute: cui nisi caute ac 
diligenter consulatur, amissa et extincta erit ».° 

Ad Apostolicam igitur Sedem, hac in Urbe collocatam quam 
Petrus et Paulus Principes Apostolorum suo sanguine consecra- 
runt, ad Sedem, inquimus, « Ecclesiae catholicae radicem et matri- 
cem »,° dissidentes accedant filii, non ea quidem mente ac spe, ut 
« Ecclesia Dei vivi, columna et firmamentum veritatis »’ fidei in- 
tegritatem abiiciat suosque ipsorum toleret errores, sed, contra, ut 


1 I Oor., XII, 12. 

2 Eph., IV, 15. 

* Cf. Eph., V, 30; I, 22. 

“ Conc. Lateran. IV, ec. 5. 

5 Divin. Instit., IV, 30, 11-12. 

8. Crpr., Bp. 48 ad Cornelium, 3. 
7 I Tim., Il, 16. 

se illius magisterio ac regimini permittant. Utinam, quod tam 
multis decessoribus Nostris nondum obtigit, id Nobis auspi- 
cato contingat, ut, quos funesto discidio seiunctos a Nobis filios 
dolemus, paterno animo amplectamur; utinam Salvator noster 
Deus «qui omnes homines vult salvos fieri et ad agnitionem ve- 
ritatis venire ».\ Nos audiat enixe exposcentes, ut errantes omnes 
ad unitatem Ecclesiae vocare dignetur. Quo quidem in negotio 
sane gravissimo deprecatricem Beatam Mariam Virginem, Matrem 
divinae gratiae, omnium victricem haeresum et Auxilium christia- 
norum adhibemus adhiberique volumus, ut optatissimi illius diei 
Nobis quamprimum impetret adventum, quo die universi homi- 
nes divini eius Filii vocem audient « servantes unitatem Spiritus 
in vineulo pacis ». ? 


Hoe, Venerabiles Fratres, intellegitis quam Nobis sit in votis, 
idque sciant cupimus filii Nostri, non modo quotquot sunt ex 
orbe catholico, sed etiam quotquot a Nobis dissident: qui si 
humili prece caelestia lumina imploraverint, sane non est dubium 
quin unam Iesu Christi veram Ecclesiam sint agnituri eamque 
tandem ingressuri, perfecta nobiscum caritate coniuncti. In huius 
exspectatione rei, auspicem divinorum munerum ac testem pater- 
nae benevolentiae Nostrae, vobis, Venerabiles Fratres, et clero 
populoque vestro apostolicam benedictionem peramanter imper- 
timus. 

Datum Romae apud Sanctum Petrum die vi mensis Ianuarii, 
in Festo Epiphaniae Iesu Christi D. N., anno MpcCCCXXxVII, 
Pontificatus Nostri sexto. 


PIUS PP. XI 


1] Tim., 4 
2 3. 

LITTERAE APOSTOLICAE 


I 


SANCTUARIUM B. M. V. IN CAELUM ASSUMPTAE, IN OPPIDO STARAVIEN, DIOE- 
CESIS PREMISLIEN. LAT., BASILICAE MINORIS PRIVILEGIIS AUGETUR. 


PIUS PP. XI 


Ad perpetuam rei memoriam. — Exstat intra fines dioecesis Premis- 
liensis Latinorum, in oppido Staravien vulgo nuncupato, celeberrimum san- 
ctuarium Deo sacrum in honorem B. Mariae Virginis Deiparae sideribus 
receptae, structurae nobilitate et molis amplitudine conspicuum, ac duabus 
turribus longe lateque prospicientibus munitum. Hac in sede, miraculis 
inclyta antiqua veneratione colitur imago Virginis diademate aureo ab 
Apostolicae Sedis Legato Ludovico Iacobinio anno MDCCCLXxvII redimita; 
et alia quidem prodigiosa Imago Indiarum apostoli divi Francisci Xaverii 
ibidem asservatur. Templum tribus constat navibus et marmoreis aris 
ac tabulis affabre depictis renidet, simulque pretiosa supellectile ornatum, 
insignibus relliquiis martyrum gaudet. Marianae quidem societates fidelium 
numero et susceptorum operum utilitate praeclarae, hoc in templo cano- 
nice institutae consederunt; nec plura desiderantur itemque conspicua 
privilegia atque indulgentiae, quae Decessores Nostri Romani Pontifices 
largiti sunt. Caelestem Virginis opem implorantes, quotannis huc pia 
peregrinatione confluunt fideles tam ex finitimis oppidis ac pagis quam 
ex Polonia universa, et viri etiam insignes nobilitate, Sacrorum Antistites 
et Romana quidem Purpura ornati Principes ipsum sanctuarium persaepe 
celebrarunt. Societatis Iesu alumni hoc in sanctuario divino cultui alacrem 
assiduamque navant operam et continens templo conlegium Societatis 
ipsius reperitur in quo in spem Ecclesiae vocati invenes ad pietatis officia 
non minus quam ad humanas litteras et philosophicas disciplinas incum- 
bunt. Haec animo repetentes, cum dilectus filius hodiernus Praepositus 
provinciae Poloniae minoris Societatis Iesu Nos enixis precibus flagitaverit 
ut auspicata occasione quinquagesimi exeuntis feliciter anni, ex quo supra- 
dicta Imago Virginis sollemni ritu corona praecincta fuit, templum sive 
sanctuarium Staraviense, quod memoravimus, ad Basilicae minoris digni- 
tatem evehere dignemur, hasque preces cumulet Premisliensis Latinorum 
archiepiscopi suffragium amplissimum, Nos votis his annuendum ultro 
libenterque existimavimus. Quae cum ita sint, audito venerabili fratre 


Acta, vol. XX, n. 1, — 10-1-998. 2 


18 Acta Apostolicae Sedis - Commentarium Offciale 


Nostro Antonio 8. R. E. Cardinali Vico,” Episcopo Portuensi et Sanctae 
Rufinae, Sacrorum Rituum Congregationi Praefecto, omnibusque rei mo- 
mentis sedulo studio perpensis, motu proprio atque ex certa scientia et 
matura deliberatione Nostris deque apostolicae Nostrae potestatis pleni- 
tudine, praesentium vi, perpetuumque in modum, templum sive sanctua- 
rium Deo dicatum in honorem B. Mariae Virginis in caelum Assumptae 
loci vulgo Staravien, dioecesis Premisliensis Latinorum in Polonia, titulo 
et honore Basilicae minoris condecoramus cum omnibus privilegiis atque 
honorificentiis, quae minoribus Basilicis de iure competunt. 

Haec largimur, decernentes praesentes Litteras, firmas, validas atque 
efficaces iugiter exstare ac permanere; suosque plenos atque integros 
effectus sortiri atque obtinere, illisque ad quos spectant, sive spectare 
poterunt, nunc et in posterum amplissime suffragari; sicque rite iudican- 
dum esse ac definiendum, irritumque ex nunc et inane fieri si secus quid- 
quam super his a quovis, auctoritate qualibet, scienter sive ignoranter, 
attentari contigerit. Non obstantibus quibuscumque. 

Datum Romae apud Sanctum Petrum, sub anulo Piscatoris, die vm 
mensis Augusti, anno Pontificatus Nostri sexto. 


P. CARD. GASPARRI, a Secretis Status. 


II 


SANCTUARIUM N. D. A ROSARIO, O. P., OPPIDI CHINQUINQUIRA, INTRA FINES 
DIOECESIS TUNQUENSIS, AD HONORES BASILICAE MINORIS EXTOLLITUR. 


PIUS PP. XI 


Ad perpetuam rei memoriam. — Exstat in Columbia, in loco cui vulgo 
nomen de Chinquinquira, dioecesis Tunquensis intra fines, Nostrae Dominae 
@ Rosario celeberrimum sanctuarium Fratrum Ordinis Praedicatorum curis 
commissum. Hoe in sanctuario, molis amplitudine et artis operum splen- 
dore perinsigni, miraculis inclyta Virginis asservatur a Rosario imago, quae 
iam inde ab anno MDLXXXVI in veteri sacello latuit, nunc funditus diruto. 
Cultus Virginis de Chinquinquira longe lateque in universam Columbianam 
ditionem percrebuit, Marialis haec aedes quasi nationale sanctuarium 
habetur, et Virgo de Chinquinquira vulgo Virginis Columbiae Reginae 
titulo gaudet. Huc turmatim confluunt frequentes pia peregrinatione 
fideles; ex hoc devotionis centro innumerae spirituales gratiae promanant; 
nuperque anno MDCcCCCxIx per Capituli Vaticani decretum ipsa imago 

Virginis sollemni pompa aureo diademate redimita affulsit. lamvero cum 
dilectus filius Salvator Ruiz, hodiernus prior Ordinis Praedicatorum con- 
ventus et rector enunciati sanctuarii, de licentia et adprobatione tum con- 
silii conventualis tum provincialis, Nos enixis precibus rogaverit ut san- 
cetuarium Virginis de Chinquinquira ad Basilicae minoris gradum evehere 
dignemur, hasque preces cumulet atque ornet amplissimum suffragium 
tam generalis Procuratoris Ordinis Praedicatorum, quam Legati Nostri 
in Columbia: Nos, probe noscentes ecclesiam hance, sacrum non minus 
quam civile monumentum, omnibus requisitis pollere pro hoc Basilicae 
titulo impetrando, potissimum cum accedat consensus omnium Colum- 
biae antistitum, et Purpuratorum etiam Patrum 8. R. E. Cardinalium 
Francisci Ragonesi et Henrici Gasparri, qui iam Legationem Apostolicam 
in Columbia gesserunt, optatis his annuendum ultro libenterque existi- 
mavimus. Quae cum ita sint, audito venerabili fratre Nostro Antonio 
S. R. E. Cardinali Vico, Episcopo Portuensi et Sanctae Rufinae, Sacrorum 
Rituum Congregationis Praefecto, omnibusque rei momentis religiose 
perpensis, motu proprio atque ex certa scientia et matura deliberatione 
Nostris, deque apostolicae Nostrae potestatis plenitudine, praesentium 
tenore perpetuumque in modum, ecclesiam ‘sive sanctuarium B. Mariae 
Virginis de Chinquinquira, dioecesis Tunquensis in Columbia, adnexum 
conventui Fratrum Ordinis Praedicatorum, titulo atque honore Basilicae 
minoris condecoramus, cum privilegiis atque honorificentiis iuxta decreta 
et morem huic dignitati adiectis. 

Haec concedimus, decernentes praesentes Litteras firmas, validas 
atque efficaces iugiter exstare ac permanere; suosque plenos atque integros 
effectus sortiri atque obtinere, illisque ad quos pertinent sive pertinere 
poterunt, nune et in posterum perpetuo suffragari; sicque rite iudican- 
dum esse ac definiendum irritumque ex nune et_inane fieri si quidquam 
secus, super his, a quovis, auctoritate qualibet, scienter sive ignoranter, 
attentari contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die XVIII 
mensis Augusti anno MDCCCCXxVII, Pontificatus Nostri sexto. 


P. CARD. GASPARRI, a Secretis Status. 

III 


BASILICAE MINORIS HONORIBUS AUGETUR TEMPLUM CORTONENSE 8. MARGA- 
RITAE POEN., O. F. M. 


PIUS PP. XI 


Ad perpetuam rei memoriam. — Sanctuarium perinsigne Deo Optimo 
Maximo consecratum in honorem sanctae Margaritae Cortonensis, in quo 
inclytae poenitentis corpus incorruptum asservatur, tam vetustate (con- 
tinuo enim post obitum Sanctae erectum est) quam amplitudine molis et 
artis operum splendore ceteris antecellit, commissum curis Fratrum Ordi- 
nis Minorum, quorum frequens tyrocinii domus adiacet templo, ecclesiasti- 
carum functionum commendatur pompa et decore, sacra et pretiosa 
supellectile refertum, conspicuis Sanctorum lypsanis excuitum, non solum 
ex universa dioecesi Cortonensi, sed e finitimis etiam regionibus turmatim 
confluentium fidelium piis peregrinationibus quotannis celebratur. In eo 
quidem sanctuario venerabilis exstat, canonice erecta, archiconfraternitas 
contritionis ac poenitentiae pluribus a Romanis Pontificibus, Decessoribus 
Nostris, privilegiis atque indulgentiis aucta atque in universum terrarum 
orbem diffusa; quae ipsius sanctae Margaritae titulo gaudet. Iamvero 
eum venerabilis frater Richardus Carlesi, Episcopus Cortonensium, vota 
exprimens tam Praepositi provincialis Minorum Fratrum, quam cleri popu- 
lique sui, Nos enixis precibus flagitaverit ut auspicata occasione sexti 
labentis centenarii anni a divae ipsius sollemni canonizatione, idem insigne 
sanctuarium ad Basilicae dignitatem evehere dignemur: Nos, animo repe- 
tentes aedem sacram praefatam omnibus nominibus tanto honore dignam 
esse, optatis his concedendum ultro libenterque existimavimus. Collatis 
itaque consiliis cum venerabili fratre Nostro Antonio Sanctae Romanae 
Keelesiae Cardinali Vico, Episcopo Portuensi ac Sanctae Rufinae, Sacro- 
rum Rituum Congregationi Praefecto, omnibusque rei momentis religiose 
perpensis, templum sive sanctuarium in honorem sanctae Margaritae 
Cortonensis, intra fines dioecesis ipsius in Tuscia situm, motu proprio 
atque ex certa scientia et matura deliberatione Nostris, deque apostolicae 
Nostrae potestatis plenitudine, praesentium vi perpetuumque in modum, 
ad Basilicae minoris titulum evehimus, omnibus privilegiis adiectis, quae, 
iuxta decreta atque indulta consueta, minoribus Basilicis competunt. 

Haec edicimus, volumus, largimur, decernentes praesentes Litteras 
firmas, validas atque efficaces iugiter exstare ac permanere; suosque plenos 

atque integros effectus sortiri atque obtinere, illisque ad quos pertinent, 
sive pertinere poterunt, nunc et in posterum amplissime suffragari; sicque 
rite iudicandum esse ac definiendum, irritumque ex nunc et inane fieri si 
quidquam secus super his a quovis, auctoritate qualibet, scienter sive igno- 
ranter, attentari contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die xx 
mensis Augusti anno MDCCCCXXxVII, Pontificatus Nostri sexto. 


P. CARD. GASPARRI, a Secretis Status. 

ACTA SS. CONGREGATIONUM 


SACRA CONGREGATIO CONSISTORIALIS 


DESIGNATIO ORDINARIORUM PRO APPELLATIONE IN SECUNDO GRADU 


Iuxta can. 1594 § 2, R. P. D. Donaldus Mackintosh, Archiepiscopus 
Glasguensis, designavit pro appellatione in secunda instantia tribunal 
Ordinarii Ergadiensis et Insularum. Quam designationem Ssmus Dominus 
Noster rescripto 8. Congregationis Consistorialis diei 12 Decembris 1927 
benigne adprobavit. 


Emus ac Rmus P. D. Ioachim 8. R. E. Card. Arcoverde De Albuquerque 
Cavalcanti, Archiepiscopus Sancti Sebastiani Fluminis Ianuarii, designavit 
Ordinarium Spiritus Sancti; 

R. P. D. Ioachim Silverius De Sousa, Archiepiscopus Adamantinensis, 
designavit Ordinarium Montisclarensem; 

R. P. D. Ioannes Irenaeus Joffily, Archiepiscopus Belemensis de Para, 
designavit Ordinarium Parahybensem; 

R. P. D. Antonius Dos Santos Cabral, Archiepiscopus Bellohorizonti- 
nus, designavit Ordinarium Adamantinensem; 

R. P. D. Franciscus De Aquino Correa, Archiepiscopus Cujabensis, 
designavit Ordinarium Sancti Sebastiani Fluminis Ianuarii; 

R. P. D. Michael De Lima Valverde, Archiepiscopus Olindensis et Reci- 
fensis, designavit Ordinarium Pesqueirensem; 

R. P. D. Adauctus Aurelius De Miranda Henriques, Archiepiscopus 
Parahybensis, designavit Ordinarium Natalensem; 

R. P. D. Ioannes Becker, Archiepiscopus Portalegrensis in Brasilia, 
designavit Ordinarium Pelotensem; 

R. P. D. Octavianus Pereira De Albuquerque, Archiepiscopus Sancti 
Ludovici de Maragnano, designavit Ordinarium Fortalexiensem. 

Quas designatione SSmus Dominus Noster rescripto Sacrae Congrega- 
tionis Consistorialis diei 4 Januarii 1928 approbare dignatus est. 


fe 

SACRA CONGREGATIO RITUUM 


SINARUM 
SEU 


VICARIATUS APOSTOLICI SHENSI MERIDIONALIS 


BEATIFICATIONIS SEU DECLARATIONIS MARTYRII SERVI DEI ALBERICI CRE- 
SCITELLI MISSIONARIIT APOSTOLICI. 


SUPER DUBIO 


An sit signanda Commissio introductionis causae, in casu et ad effectum, 
de quo agitur? 


In regione sinensi, intra fines vicariatus apostolici Shensi meridionalis, 
mense Iulio anno 1900, per decretum imperiale adversus christianam reli- 
gionem evulgatum, terribilis persecutio exarsit contra nonnullos episcopos 
et missionarios europaeos et innumeros indigenas, qui, pro fide catholica 
profitenda, praedicanda et defendenda, seorsim et turmatim necati ferun- 
tur. Adnumerantur enim quinque episcopi, triginta missionarii, septem 
religiosae franciscanae a Maria, viginti et mille christifideles. Inter illas 
impietatis victimas et hostias Deo placentes, gloriosa et sancta memoria 
recensetur Albericus Crescitelli, missionarius apostolicus, de cuius causa 
beatificationis seu declarationis martyrii introducenda per signaturam 
Commissionis apud Sacram Rituum Congregationem actum est. — Altae- 
villae Hirpinae, in Beneventana dioecesi, die 30 Iunii an. 1863, ab agricolis 
piisque coniugibus ortus et sancto baptismate regeneratus est infans, 
imposito nomine Alberico. Eorundem parentum custodia et ductu, coad- 
iuvante presbytero Ioanne Fischetti praeceptore, filiolus pueritiam ita 
transegit, ut religionis ac pietatis indicia veluti primitias ostendens, futurae 
sanctitatis et zeli apostolici opera portenderet. Nam sacrosancto Missae 
sacrificio quotidie adstabat, Sacramentis confessionis et communionis 
frequens erat, christiana doctrina instructus, eam pueris tradebat etiam 
in templo, quorum animos placide excitabat suaviterque alliciebat ad 
actus fidei, pietatis et reverentiae in sacra mysteria, in Sanctissimum Eucha- 
ristiae Sacramentum, in Deiparam Virginem Mariam, in Angelum custo- 
dem et sanctos caelites. Anno aetatis decimoquinto, ad statum ecclesia- 

sticum et ad sacras missiones se inclinatum et vocatum sensit, quam 
vocationem pius iuvenis precibus bonisque operibus assidue fovit. Deinceps 
quod ipse conceperat et studiose quaerebat, perficere potuit, opitulante 
divina gratia, praehabito consilio suae conscientiae moderatoris, et acce- 
dente Superiorum voluntate, anno 1880 mense Octobri, per ingressum in 
Seminarium Ss. Apostolorum Petri et Pauli de Urbe, alumnis instituendis 
ad missiones destinatum. Inter hos alumnos cooptatus, litteris scientiisque 
addictus, ingenio et pietate valde profecit, et vitae ratione exemplari, 
non minus sodalibus quam praepositis semper acceptissimus. Studiorum 
curriculis multa cum laude absolutis, Albericus per singulos gradus infe- 
riorum ordinum, ad superiorem presbyteratus ordinem die 4 Iunii an. 1887 
rite evectus est. Sacerdotio insignitus et auctus, statim ad nutum et bene- 
placitum Superiorum, sacri ministerii officia congruenter exercere coepit. 
Adveniente tamen tristissimo nuncio de asiatica lue in loco natali Alta- 
villa Hirpina grassante, neosacerdos, petita et obtenta Superiorum tempo- 
raria licentia, in patriam advolavit, ut operam suam laboris et ministerii 
impenderet contagioso morbo laborantibus et morientibus. Quo munere, 
sponte assumpto, ita perfunctus est, ut non solum unanimi concivium 
gratulatione et laude honestatus sit, sed etiam ab auctoritate civili amplis- 
simo elogio et diplomate donatus exstiterit. Insuper Albericum, opere 
pietatis expleto, et in Seminarium revertentem, clarissimus rector D. Iose- 
phus Pennacchi, paterno affectu amplexus est, eumque heroem caritatis 
et alterum Aloisium Gonzaga appellare non dubitavit. — Vertente anno 1888 
ad missionum loca destinatus propensa et iucunda voluntate paruit, et 
die secunda Aprilis profectus est. Ad _ vicariatum apostolicum Shensi 
meridionalis die 18 Augusti perventus, in pago Sciao-isaeiz constitit, 
ibique idiomatis et morum studio diligenter operam navavit, ut ministe- 
rium suum, Deo iuvante uberius efficeret. Revera per duodecim annos 
apostolicis expeditionibus regionem illam peragravit in gloriam Dei et in 
salutem animarum; multasque conversiones ad veram fidem catholicam 
inter infideles consequutus est. Missionarius in suae vitae ratione ordi- 
nem, secessum et temperantiam observabat, assiduus orationi tum 
mentali, adhibito prae ceteris libro seu opere Manna animae, auctore 
Segneri, tum vocali Ssmo Rosario Beatae Mariae Virginis; praeter quoti- 
dianam divini Officii recitationem et incruenti Missae sacrificii celebra- 
tionem. Eius zelus apostolicus enituit in missionibus, huc illucque diseur- 
rens iussu sui Vicarii Apostolici Passerini, etiam ad montes, praedicatione 
et sacramentorum administratione, tum in ecclesia ab eo erecta in loco 
Han-ianpin, tum in regione Gnincian ubi, tempore annonae carae, famelicis 
et afflictis patrem et consolatorem beneficum se exhibuit. Exinde uber- 


| 
= 
¥ 


S. Congregatio Rituum 


rimi fructus et plures centenae conversiones ad fidem et series catechu- 
menorum et christianorum. Caritas Christi ita urgebat eum, ut maxime 
adlaboraret colligendis et educandis pueris et puellis natis ex paganis geni- 
_toribus, hisce plus minusve annuentibus vel consentientibus. Ad hoc opus, 
peculium quod sibi supererat e subsidiis et eleemosynis largitis, ante mor- 
tem tradidit Vicario Apostolico Passerini cui paratum se dixit pro Chri- 
ste, postquam patriam reliquisset et laborasset pro conversione infidelium 
eorumque perpetua salute, etiam mori animamque suam pro ovibus suis 
ponere. Conscius sibi et suis imminentis periculi, cruciatus, et caedis du- 
rante persecutione adversus Christum eiusque Ecclesiam exorta a decreto 
imperiali per ephemerides sinenses evulgato, et ab impiis efferatisque viris, 
vulgo Bowers aliisque facinorosis exsecutioni demandato, ab ipso Vicario 
Apostolico licentiam obtinuit manendi in suo loco, uti custos et pater 
neophytorum et catechumenorum, ne in tanto discrimine ipsi animo 
debilitati, a fide catholica deficerent; sed gratia Dei et exemplo Superioris 
confirmati et constantes, mortem pro Christo subire non timerent. Paulo 
post ferox turba, sanguinem christianum sitiens, locum illum invadunt 
et missionarium patrem Albericum prae ceteris capiunt et novis dirisque 
cruciatibus torquent et crudelissime vulneratum ac morientem relinquunt. 
Sene quodam accurrente et teste pius sacerdos patiens vulnerum et prope 
moriturus animam suam Deo commendat et occisoribus suis parcens de 
poena ab eis pro scelere sufferendam sollicitum se exhibet. Ita heros 
iste, aetate florente, post duodecim annos apostolatus, sanctitate vitae, 
virtutibus et meritis dives, Christi minister fidelis occubuit, die 21 Tulii 
anno sacro 1900. Hisce praeiactis, ut plurimum, excerptis ex Processu 
Informativo auctoritate Ordinaria constructo in vicariatu apostolico 
Shensi meridionalis et Sacrorum Rituum Congregationi pro Causa Servi 
Dei introducenda tradito, quum fama martyrii eiusdem Servi Dei Alberici 
Crescitelli, opinioni sanctitatis vitae adiuncta, magis in dies ita invale- 
sceret, ut fieret locus Actis Processualibus super ea condendis, et exami- 
nandis ac discutiendis, in Sacrorum Rituum Congregatione, nihil obstare 
videtur quominus ad ulteriora procedi possit. Quare instante Rmo Dio 
Antonio Maria Capettini, Episcopo tit. Evarien. et Causae postulatore 
legitime constituto, vota quoque communia totius vicariatus apostolici 
Shensi meridionalis, Instituti Mediolanensis Missionum et omnium alu- 
mnorum Pontificii Collegii Ss. Apostolorum Petri et Pauli depromente, 
attentis Litteris postulatoriis Emi Card. Guilelmi M. Van Rossum, Sacrae 
Congregationi de Propaganda Fide Praefecti, aliorumque Emorum 8S. R. E. 
Patrum Cardinalium, plurium Rmhorum Archiepiscoporum et Episcoporum 
nee non Rmorum Praepositorum Ordinum et Congregationum religio- 

sarum, Emus ac Rmus Diius Cardinalis Camillus Laurenti, eiusdem Causae 
Relator seu Ponens in Ordinariis Sacrorum Rituum Congregationis comi- 
tiis, subsignata die, ad Vaticanas aedes coadunatis, sequens dubium discu- 
tiendum proposuit: « An sit signanda Commissio introductionis Causae in 
asu et ad effectum de quo agitur? » Et Emi ac Rmi Patres sacris tuendis 
ritibus praepositi, post relationem ipsius Emi Ponentis, audito voce et 
scripto R. P. D. Carolo Salotti, Fidei promotore generali, omnibus discussis 
et perpensis rescribere censuerunt: « Affirmative, seu signandam esse Com- 
missionem, si Sanctissimo placuerit. Die 20 Decembris 1927 ». 

Facta postmodum de his omnibus Sanctissimo Domino nostro Pio 
Papae XI per ipsum Fidei Promotorem generalem relatione, Sanctitas 
Sua rescriptum eiusdem Sacrae Congregationis ratum habens, propria 
manu signare dignata est Commissionem introductionis Causae beatifi- 
cationis seu declarationis martyrii Servi Dei Alberici Crescitelli, missio- 
narii Apostolici, die 21 Decembris 1927. 


8 A. Carp. Vico, Ep. Portuen. et 8. Rufinae, 
S. R. OC. Praefectus. 


L. 8. 
Angelus Mariani, Secretarius. 


SACRA CONGREGATIO 
PRO ECCLESIA ORIENTALI 


DE MONASTERIO 0.8. B. IN LOCO YULGO « AMAY-SUR-MEUSE » 


DECRETUM 


Sacrae huic Congregationi quaedam dubia fuerunt proposita, quae bene- 
dictinum coenobium in loco vulgo Amay-sur-Meuse apud Belgas, respiciunt. 
Quibus perpensis, Sacra Congregatio, probante Ssmo Diio Nostro Pio 
div. Providentia Papa XI, quae sequuntur statuit atque decrevit: 

I. Religiosi viri qui in monasterio, quod memoravimus, commorantur, 
sive ii qui ritus latini sunt, sive qui ritus byzantino-slavici, ad Ordinem 
S. Benedicti omnino pertinent, quin novum quoddam religiosum vel mo- 


nasticum Institutum efforment. 

II. Religiosa vota monachi nuncupabunt ad normam Regulae a legi- 
fero Patre Benedicto propositae, iuxta Congregationis Belgicae Constitu- 
tiones, quibus etiam monasterii disciplina est moderanda. 

Integrum tamen erit mutationes opportunas, a 8. Sede approbandas, 
proponere. 

III. Monachorum opera ad Russorum gentem dumtaxat spectat, non 
vero ad ceteros sive ex Orientalibus, sive ex Occidentalibus, dissidentes. 

IV. Prior monasterii horum tantum monachorum curam geret, qui 
huic monasterio de Amay inscripti fuerint. 

V. Prior et monachi eorumque opera pendent ab Abbate Lovaniensi 
itemque ab Abbate, qui Congregationi Belgicae pro tempore praeerit, 
ad normam Constitutionum. 

VI. Quod vero huius monasterii eiusque Prioris relationem ad Abbatem 
Primatem Ordinis spectat, standum erit tum Constitutionibus Congrega- 
tionis Belgicae tum etiam epistolae die 21 mensis Martii anno 1924, a 
SSmho Domino Nostro ad eundem Abbatem datae. 

VII. In posterum, monasterium loci Amay eiusque Prior et monachi 
eorumque cuiusvis generis opera et instituta Pontificali Commissioni, quam 
vocant, pro Russia subiecti erunt et manebunt. 

Datum Romae, die 4 mensis Iulii anno 1927. 


ALoIsIus CARD. SINCERO, Secretarius, 


L. 8S. 


+ Isaias Papadopoulos, Ep. tit. Gratianopolitan., Adsessor. 

DIARIUM ROMANAE CURIAE 


Martedi, 27 Dicembre 1927, Sua Santita riceveva in Udienza 
solenne §S. E. il Sig. GERMANO ALBAT, Inviato straordinario e 
Ministro plenipotenziario della Lettonia, per la presentazione 
delle Lettere Credenziali. 


SACRA CONGREGAZIONE DEI RITI 


Martedi, 13 Dicembre 1927, con l’intervento dei Revmi Signori Prelati e 
Consultori Teologi componenti la Sacra Congregazione dei Riti si é tenuta presso 
l’Emo e Reviho Signor Cardinale Vincenzo Vannutelli, Presidente e Ponente, la 
Congregazione Antipreparatoria per discutere il dubbio sopra un miracolo, ehe 
dicesi da Dio operato per intercessione del Beato Teofilo da Corte, Sacerdote 
professo dell’Ordine dei Frati Minori, e proposto per sua Canonizzazione. 

Quindi, presieduta dall’Emho Cardinale Vico, Ponente, si é discusso il dubbio 
sopra un miracolo che dicesi da Dio operato per intercessione della Venerabile 
Serva di Dio Teresa Margherita Redi del S. Cuore di Gesi, religiosa professa 
dell’Ordine dei Carmelitani Scalzi, e proposto per sua Beatificazione. 


Martedi, 20 Dicembre 1927, nel Palazzo Apostolico Vaticano si é tenuta la 
Congregazione dei Sacri Riti Ordinaria, nella quale al giudizio degli Emi e Rimi 
Signori Cardinali, componenti la medesima, sono state sottoposte le seguenti 
materie: 

1. Introduzione della Causa di Beatificazione o Dichiarazione di martirio del 
Servo di Dio Alberico Crescitelli, Missionario Apostolico. 

2. Conferma di culto prestato da tempo immemorabile alla Serva di Dio 
Osanna da Cattaro, Vergine, del Terzo Ordine di S. Domenico, detta Beata o 
Santa. 

3. Intorno alla concessione ed approvazione dell’Officio e Messa, nonché del- 
l’elogio da inserire nel martirologio particolare, in onore della Beata Gio- 
vanna Antida Thouret, Fondatrice dell’Istituto delle Suore della Carita. 


NOTA DELLE CONGREGAZIONI DEI SACRI RITI DA TENERSI NELL’ANNO 1928 


1.17 Gennaio. Congregazione Preparatoria sulle virtii della Serva di Dio 
Maria Crocifissa di Rosa. 

2. — 24 » Congregazione Antipreparatoria sopra i miracoli del Ven. 
Servo di Dio Giovanni Bosco. 

3.-31 Gennaio. 


4, — 14 Febbraio. 


5. — 28 » 

6.- 6 Marzo. 

7.-13 » 

8. — 27 » 

9.-17 Aprile. 
10. — 24 » 


11.- 1 Maggio. 
12.- 15 » 
13. — 22 » 
14.- 5 Giugno. 


15. - 19 » 


16. 26 » 
17.-3 Luglio. 


18. - 17 » 
19. — 24 » 
20.-— 7 Agosto. 


21.-—30 Ottobre. 


22. — 13 Novembre. 
23. — 20 » 


24.—4 Dicembre. 
25. -—11 » 
26. — 18 » 


Congregazione generale sulle virtti della Ven. Serva di Dio 
Elisabetta Canori Mora. 

Congregazione Preparatoria sulle virti: della Serva di Dio 
Paola Frassinetti. 

Congregazione Ordinaria. 

Congregazione Antipreparatoria sopra il martirio del Servo 
di Dio Cosma di Carboniano. 

Congregazione Generale sulle virtii della Ven. Serva di Dio 
Elisabetta Bichier des Ages. 

Congregazione Preparatoria sulle virti del Servo di Dio © 
Corrado da Parzham. 

Congregazione Ordinaria particolare. 

Congregazione Preparatoria sulle virti: della Serva di Dio 
Gemma Galgani. 

Congregazione Antipreparatoria sopra i miracoli del Ven. 
Servo di Dio Claudio de la Colombiére. 

Congregazione Ordinaria. 

Congregazione Generale. 

Congregazione Preparatoria sulle virtti: della Serva di Dio 
Caterina Labouré. 

Congregazione Antipreparatoria sopra i miracoli del Ven. 
Servo di Dio Fr. Francesco da Camporosso. 

Congregazione Generale. 

Congregazione nuova Preparatoria sulle virtii della Ven. 
Serva di Dio Alice Le Clerc. 

Congregazione Ordinaria. 

Congregazione Generale. 

Congregazione Antipreparatoria sopra i miracoli della Beata 
Giovanna de Lestonnac. 

Congregazione Antipreparatoria sopra i miracoli del Beato 
Roberto Bellarmino. 

Congregazione Ordinaria particolare. 

Congregazione Preparatoria sulle virti del Servo di Dio 
Contardo Ferrini. 

Congregazione Generale. 

Congregazione Antipreparatoria. 

Congregazione Ordinaria. 

SEGRETERIA DI STATO 


NOMINE 
Con Biglietto della Segreteria di Stato, il Santo Padre Pio XI, felicemente 
regnante, si 6 degnato di nominare: 
7 Dicembre 1927. Il Rho P. M. Alfonso Gasperini, O. P., Primo Compagno 


del Rio P. Commissario e Consultore della Su- 
prema Sacra Congregazione del 8. Offizio. 


Con Brevi Apostolici, il Santo Padre Pio XI, felicemente regnante, si é 

degnato di nominare: 

3 Febbraio 1927. L’ Emo Sig. Cardinale Luigi Sincero, Segretario della Sacra 
Congregazione per la Chiesa Orientale. 

26 Novembre » Sig. Cardinale Camillo Laurenti, Protettore dell’Or- 
dine dei Servi di Maria. 

30 Dicembre » L’Emo Sig. Cardinale Bonaventura Cerretti, Protettore del- 
VOrdine dei Frati Minori. 

2 Gennaio 1928. L’ Emo Sig. Cardinale Bonaventura Cerretti, Protettore della 
Congregazione « Hijos de Maria Immaculada de 
Guadalupe» (Messico). 


Assistente al Soglio Pontificio: 
14 Dicembre 1927. Monsig. Giovanni Battista Hierl, Vescovo tit. di Teuchira. 


Protonotari Apostolici ad instar participantium : 


12 Gennaio 1926. Monsig. Giovanni Doyle, della diocesi di Detroit. 
22 Novembre 1927. Monsig. Celestino Giuseppe G. B. Barbier, della diocesi di 


Nancy. 
» » »  Monsig. Leone M. Ottavio Jerome, della medesima diocesi. 
30 » »  Monsig. Carlo Giovanni Cronin, dell’archid. di Birmingham. 
» » »  Monsig. Francesco Giuseppe Leonard, della diocesi di Da- 
venport. 


Prelati Domestici di 8. 


4 Maggio 1927. Monsig. Giuseppe F. Delaney, della diocesi di Fort Wayne. 
8 Agosto »  Monsig. Giovanni Vidal (Francia). 


9 Novembre » Monsig. Fedele Caroli, dell’archidiocesi di Taranto. 
22 » »  Monsig. Luciano Emilio Thouvenin, della diocesi di Nancy. 
30 » »  Monsig. Giuseppe Schulte, della diocesi di Davenport. 

» » »  Monsig. Guglielmo Patrizio Shanahan, della medesima diocesi. 
» » »  Monsig. Tommaso Cummis, della diocesi di Elphin. 

» » »  Monsig. Michele Harte, della medesima diocesi. 

» » »  Monsig. Francesco Hanny, della diocesi di Cinque Chiese. 
» » »  Monsig. Ludovico Beck, della medesima diocesi. 

» » »  Monsig. Giovanni Jozgits, della medesima diocesi. 
14 Dicembre » Monsig. Carlo Koti, della diocesi di Secovia. 

15 Dicembre 1927. Monsig. Antonio Considine, della diocesi di Galway. 


17 > » Monsig. Germano E. Wernke, della diocesi di Little Rock. 

» » »  Monsig. Giovanni P. Fisher, della medesima diocesi. 

20 » » Monsig. Carlo Wheatley, dell’archidiocesi di Birmingham. 
ONORIFICENZE 


Con Brevi Apostolici, il Santo Padre Pio XI, felicemente regnante, si é@ 
degnato di conferire: 


La Commenda dell’Ordine di 8. Gregorio Magno, classe civile: 


29 Ottobre 1927. Al sig. marchese Franchino Rusconi, dell’archid. di Bologna. 
17 Novembre » Al sig. prof. Oscar Halecki, dell’archidiocesi di Varsavia. 
7 Dicembre » Al sig. cav. Giacomo Negro, dell’archidiocesi di Torino. 


Il Cavalierato dell’Ordine di 8. Gregorio Magno, classe civile: 


3 Giugno 1927. Al sig. Giuseppe M. Giovanni Ellis, del vicariato apostolico 
di Curacao. 
16 Novembre » Al sig. Andrea Cateaux, della diocesi di Lilla. 
23 » » Al sig. not. Giuseppe Collot, della diocesi di Verdun. 
30 » » Al sig. dott. Antonio Sanchez Reyes, della diocesi di Madrid. 
» Al sig. Giacomo A. Walsh, della diocesi di Helena. 
» Al sig. Giovanni Honnerlage Grete, della diocesi di Harlem. 


Il Cavalierato dell’Ordine di 8. Silvestro Papa: 


15 Novembre 1927. Al sig. Francesco Domenico Delfino, dell’ archidiocesi di 
Reggio Calabria. 
7 Dicembre » Al sig. Enrico Lingens, dell’archidiocesi di Colonia. 


Nora: II sig. Visconte Carlo Giuseppe de la Lande de Calan, dell’archidiocesi di 
Rennes, 6 stato radiato dall’albo dei Cavalieri di San Gregorio Magno. 


MAGGIORDOMATO DI SUA SANTITA 


NOMINE 
Con Biglietti di S. E. Rtha Monsig. Maggiordomo, il Santo Padre Pio XI, 
felicemente regnante, si ¢ degnato di nominare: 
Camerieri Segreti Soprannumerari di 8. 8.: 


5 Ottobre 1927. Monsig. Leone Salvatore, della dioeesi di Lecce. 
26 Novembre » Monsig. Francesco Kéri, della diocesi di Alba Reale. 


28 » »  Monsig. Vincenzo Hau, del vicariato apostolieo di Tsinchow. 
» » »  Monsig. Francesco Ocdsek, dell’archidiocesi di Olmiitz. 
» » »  Monsig. Giuseppe Dvorak, della diocesi di Budweis. 


» » » Monsig. Leone Schmidt, della diocesi di Nitra. 

5 Dicembre 1927. Monsig. Antonio Trummer, della diocesi di Seccovia. 


6 » »  Monsig. Gustavo Maria Minster, della diocesi di Osnabriick. 
» » » Monsig. Domenico Enrico Hartong, della medesima diocesi, 
10 » »  Monsig. Angelo Grazioli, della diocesi di Verona. 
13 » » Monsig. Emilio Berizzi, della diocesi di Bergamo. 
15 » »  Monsig. Giuseppe Collings, dell’archidiocesi di Westminster. 
20 » »  Monsig. Filippo Keller, della diocesi di Lafayette. 


Cameriere Segreto di Spada e Cappa Soprannumerario di 8. 8.: 
16 Novembre 1927. Il sig. conte Giuseppe Maria Daniele de Porquier de Lagar- 
rigue, dell’archidiocesi di Parigi. 
Camerieri @’Onore in abito paonazzo di 8. 8.: 


21 Novembre 1927. Monsig. Michele Benger, dell’archidiocesi di Colonia. 


23 » »  Monsig. Annunziato Leone, dell’archid. di Reggio Calabria. 
28 » »  Monsig. Luigi Lang, dell’archidiocesi di Olmitz. 

» » »  Monsig. Agostino Stancl, della medesima archidiocesi. 

» » »  Monsig. Francesco Dittrich, della diocesi di Hradec-Kralové. 
9 Dicembre » Monsig. Giuseppe Lenz, della diocesi di Cassovia. 

» ” »  Monsig. Giulio Petsdr, della medesima diocesi. 

» » »  Monsig. Luigi Otto, della medesima diocesi. 

. » »  Monsig. Stefano Demeter, della medesima diocesi. 
15 » »  Monsig. Giordano Timk6, della medesima diocesi. 


Cameriere d’Onore di Spada e Cappa Soprannumerario di 8. 8.: 
12 Dicembre 1927. Il sig. Giovanni Hlond, della diocesi di Katowice. 


Cameriere d’Onore extra Urbem di 8. S8.: 
28 Novembre 1927. Monsig. Luigi Zacek, dell’archidiocesi di Olmiitz. 


Cappellani d’Onore extra Urbem di S. 8.: 


17 Dicembre 1927. Monsig. Domenico Morgigno, della diocesi di Andria. 
20 ” »  Monsig. Pietro Paolo Baez Gonzalez, dell’ archidiocesi di 
S. Domingo. 


NECROLOGIO 
4 Dicembre 1927. Monsig. Silvestro Velasco Perez, Vescovo tit. di Ticelia. 
10 » »  Monsig. Donato Velluti-Zati, Arcivescovo tit. di Patrasso. 
29 » »  Monsig. Tommaso Lemonnier, Vescovo di Bayeux e Lisieux. 


1 Gennaio 1928. Monsig. Angelo Marquina y Corrales, Vescovo di Guadix. 

OFFICIUM MAIORIS HEBDOMADAE et Octa- 
vae Paschae a Dominica in Palmis usque 
ad Sabbatum in Albis, cum cantu. luxta 
ordinem Breviarii, Missalis et Pontifica- 
lis romani. Editio typica Vaticana, in-8°, 
nitidis characteribus nigris impressa, ini- 
tiis paginarum affabre descriptis ornata, 
pp. vir1-640-30. * 


Charta subtili non translucida. 
In ‘brochure. 
Romae. . . LB— 
In italia, vecturae pretio soluto » 17— 
Apud Exteros. ..... . » 19,60 


Linteo anglico contectum, sectione folio- 
rum rubra. 
Romae. .. L, 21,50 
In Italia, vecturae pretio soluto » 24 — 
Apud Exteros . . .... . » 26,50 


Linteo anglico contectum, sectione folio- 
rum aurea. 
Romae. . . « L. 22,50 
In Italia, vecturae pretio soluto » 25 — 
Apud Exteros. ..... . » 27,50 


— Editio typica Vaticana, in-8°, nitidis chara- 
cteribus nigris impressa, initiis paginarum 
affabre descriptis ornata, pp. vi11-640-30. * 


Charta indica, In brochure. 
Romae .. .. L20— 


In Italia, vecturae pretio soluto » 21,80 
Apud Exteros. .... . . » 23,60 


Linteo anglico contectum, sectione folio- 
rum rubra. 
Romae. ... . . L, 26,50 
In Italia, vecturae pretio soluto » 28,30 
Apud Exteros. . . .... » 30— 


Corio contectum, sectione foliorum aurea. 


Romae. . . . 
In Italia, vecturae pretio « soluto » 87— 
Apud Exteros. . . » 40— 


Missa in Dominica Palmarum cum cantu. 
at Accedunt Hora Tertia, Aspersio aquae 
; benedictae et Benedictio Palmarum. Ex- 
cerptum ex Officio Maioris Hebdomadae. 
Editio typica Vaticana, pp. 64. 


Charta subtili non translucida. 
In brochure. 
Romae.. . . L, 8,50 
In Italia, vecturae pretio soluto. » 4,80 
Apud Exteros ... 


Linteo anglico contectum, sectione folio- 
rum rubra. 
Romae . . 
In Italia, vecturae pretio soluto. » 8,80 
Apud Exteros . . . » 9,60 


Lintev anglico contectum, sectione folio- 
rum aurea. 
In Italia, vecturae pretio soluto . » 9,80 
Apud Exteros ...... »10,60 


In Triduo Sacro Maioris Hebdomadae. Offi- 


cium et Missa cam.cantu, excerptum ex 
Officio Maioris Hebdomadae. Editio typica 
Vaticana, pp. 1v-240. 

Charta subtili non translucida. 
In brochure. 
Romae. .. .. L8— 
In Italia, vecturae pretio soluto » 9— 
Apud Exteros . ... » 10,80 


Linteo anglico contectum, sectione folio- 
rum rubra. 
Romae. . . LB— 
In Italia, vecturac pretio soluto » 144— 
Apud Exteros..... . . » 15,80 


Linteo anglico contectum, sectione folio- 
rum aurea. 
Romae. . . 
In Italia, vecturae pretio soluto » 15— 
Apud Exteros. ..... . » 16,80 


CANTUS PASSIONIS DOMINI NOSTRI IESU 


CHRISTI secundum Matthaeum, Marcum, 
Lucam et loannem, Ssmi D, N. Benedi- 
cti XV Pontificis Maximi iussu restitutus 
et editus, ex editione authentica excerptus. 


Fascicutus - Chronista, Cantus Evangelit 


ad libitum. 


Fascicutus ll. - Christus. 
Fascicu.us III. - Synagoga. 


Editio in fol. min. (23X33), in charta manu- 


facta et charactere rubro et nigro, in tres 
fasciculos divisa. 

In Italia, vecturae pretio soluto » 17— 


— Tres fasciculi, linteo anglico nigro seiunctim 


contecti, titulo aureo. 

Romae. . . LO— 
In Italia, vecturae pretio « soluto » 55— 
Apud Exteros. .. . » 60— 


Editio in-8° min., fol. 96, cum incisis imagi- 


nibus nigris. 


Romae. . 
In Italia, vecturae pretio soluto . » 4,50 
_Apud Exteros . . . 


— Contectum partim pelle nigra partim linteo, 


sectione foliorum rubra. 

Romae. .. . . LwW— 
In Italia, vecturae pretio soluto » 11,50 
Apud Exteros. .. » B— 


pp. 55 (gr. 50) 


Le sette parole di Nostro Signore ee Cristo sulla Croce, In-8°, 


Roma italia Estere 
L. L. L. 


- , 1,30 1,60 1,90 

Nuperrime prodiit: 


MISSALE ROMANUM 


ex Decreto Sacrosancti Concilii Tridentini restitutum; 
S. Pii V Pontificis Maximi iussu editum. aliorumque 
Pontificum cura recognitum, a Pio X reformatum 
et Benedicti XV auctoritate vulgatum. - Tertia editio 
iuxta typicam. -— Romae 1928. - Volumen paginis constans 
LXXXvill-634-[202], charta subtili non translucida, nigro tan- 
tum crassoque charactere impressum, cum rubricis cursivis, 
quas vocant, litterarum formis (cm. 17> 26). 


Missae novorum Sanctorum pro Ecclesia universa ei Missalis parti quae 
est Propria Sanctorum insertae sunt, 
Missis vero Sanctorum pro aliquibus locis alius datus est ordo quo 


facilius inveniantur; idque Sacrae Rituum Congregationis concessu, a qua 
denuo Missale ex integro recognitum est. 


Apud 

Remae In italia Exteros 

L. L. 


— (A) Volumen corio, linteo conte- 

ctum, sectione foliorum rubra, cruce aurea sae 

ornamentis signatum .. , 6— 
— (B) Volumen partim corio, linteo angiiee 

ctum, sectione foliorum aurea, cruce aurea, aliisque 

ornamentis signatum .. . . 5— 60— 
— (C) Volumen corio totum 

aurea aliisque ornamentis aureis et cruce aurea per- . 


Omnia tegumenta diligenter confecta sunt, et signacula aptius disposita. 

Haec editio necessitatibus cleri, pauperum praesertim Ecclesiarum et 
missionalium virorum, cum minoris formae commoditate tum pretii parvi- 
tate, omnino respondet. 


Proxime edetur: 
MISSALE ROMANUM ex Decreto Sacrosancti Con- 


cilii Tridentini restitutum; S. Pii V Pontificis Maximi 
iussu editum aliorumque Pontificum cura recognitum, a 
Pio X reformatum et Benedicti XV auctoritate vulgatum. 
Typis rubris-nigris, in-4° (cm. 22X31), charta manufacta. 


Veneunt Romae apud Administrationem Commentarii Officialis “Acta Apo 
stolicae Sedis ,, (Libreria Vaticana - Vaticano - Roma). 


q 
_ 


